cyanic-selkie/wikianc huggingface dataset:
Toyota Yaris
Πρώτη γενιά (XP10: 1999 - 2005)
Το αρχικό Toyota Yaris σχεδιάστηκε από τον Σωτήρη Κωβό, ως ο επίσημος διάδοχος του Toyota Starlet, και μάλιστα το νέο μοντέλο κέρδισε τον τίτλο «Αυτοκίνητο της Χρονιάς» για το 2000. Η μαζική παραγωγή του Yaris ξεκίνησε στα τέλη του 1998 στην Ιαπωνία και κυκλοφόρησε στις αρχές του 1999, αν και με την ονομασία Toyota Vitz στη χώρα αυτή. Από το 2001 κατασκευάζεται και στο Onnaing, κοντά στη Βαλανσιέν της Γαλλίας, για την ευρωπαϊκή αγορά, εκτός από την έκδοση Yaris TS, η οποία είχε εισαχθεί απευθείας από την Ιαπωνία.
Ειδικότερα στην Ελλάδα, η πρώτη γενιά ήταν διαθέσιμη με κινητήρες 1.000 cm³ και 1.300 cm³ βενζίνης, 68 και 87 ίππων αντίστοιχα, έναν 1.400 cm³ πετρελαίου που είχε απόδοση 75 ίππους, ενώ στην κορυφή υπήρχε ο 1.500 cm³ ατμοσφαιρικός κινητήρας βενζίνης με 105 ίππους. Κυκλοφόρησε σε 3-πορτη και 5-πορτη εκδοχή hatchback, καθώς και ως μικρό MPV πολυμορφικό, το Yaris Verso, που διατέθηκε ως FunCargo στην Ιαπωνία.
Η πρώτη γενιά του Yaris διατέθηκε ως Toyota Echo στη Βόρεια Αμερική έως το 2005 και μάλιστα ως 2-πορτο κουπέ και 4-πορτο σεντάν.
Δεύτερη γενιά (XP90: 2005 – 2011)
Η δεύτερη γενιά του Yaris εισήχθη στην Ιαπωνία στις αρχές του 2005, ενώ στα τέλη του έτους προωθήθηκε και στην Ευρώπη και στις άλλες ηπείρους. Αυτή τη φορά, έλαβε την ονομασία Yaris και στη Βόρεια Αμερική, όπου και διατέθηκε επίσης ως 2-πορτο coupé και 4-πορτο sedan. Στην Ιαπωνία διατέθηκε και η σεντάν εκδοχή Belta Platz, με λίγο μακρύτερο μεταξόνιο.
Τρίτη γενιά (XP130, XP150: 2011 – 2020)
thumb|left|Toyota Yaris LE του 2012 στις Ηνωμένες Πολιτείες.
Η τρίτη γενιά του μοντέλου κυκλοφόρησε για πρώτη φορά στην Γιοκοχάμα της Ιαπωνίας στις 22 Δεκεμβρίου 2010, και μέσα στο 2011 στην Ευρώπη και στις άλλες αγορές. Ειδικότερα στη Βόρεια Αμερική, εισήχθη στο τελευταίο τρίμηνο του 2011, για την σεζόν (model year) του 2012, διατηρώντας την ονομασία Toyota Yaris. Στην αγορά των ΗΠΑ προσφέρθηκε ως 3-πορτο και 5-πορτο, με έναν μόνο κινητήρα, κυβισμού 1.5 λίτρων, βενζίνης, με 5-ταχύτο μηχανικό κιβώτιο ή 4-τάχυτο αυτόματο κιβώτιο. Ο αεροδυναμικός συντελεστής Cd της τρίτης γενιάς έφτασε το εντυπωσιακό για αυτοκίνητο πόλης 0,285. Το 2014, η τρίτη γενιά του Yaris υπέστη μια έντονη ανανέωση, με την κυριότερη αλλαγή στο μπροστινό μέρος, που άρχισε να μοιάζει με αυτό του Toyota Aygo δεύτερης γενιάς.
Λόγω των συνεχιζόμενων υψηλών πωλήσεων του μοντέλου, η Toyota έκρινε στις αρχές του 2017 ότι η τρίτη γενιά του μοντέλου δεν χρειαζόταν επείγουσα αλλαγή, παρά μόνο μια ριζική ανανέωση, η οποία δεν ήρθε με ένα σκέτο δεύτερο λίφτινγκ, αλλά με μια επένδυση 90 εκατομμυρίων ευρώ, που έλαβε χώρα μέσα στο ίδιο έτος, με την υιοθέτηση 900 και πλέον νέων εξαρτημάτων για τη βελτίωση της σχεδίασης, των δυναμικών επιδόσεων και της ασφάλειας του αυτοκινήτου.
Η τρίτη γενιά του Yaris ήταν και η τελευταία που διατέθηκε στη Βόρεια Αμερική, καθώς η παραγωγή της για την ήπειρο αυτή έληξε στα τέλη Ιουνίου του 2020, μετά από 15 χρόνια εμπορικής πορείας, χωρίς διάδοχο.
Τέταρτη γενιά (XP210: 2020 - σήμερα)
thumb|left|Toyota Yaris CVT 1.5 Hybrid του 2020 στο [[Ηνωμένο Βασίλειο.]] Η τέταρτη γενιά του Yaris παρουσιάστηκε στις 16 Οκτωβρίου 2019 στην έκθεση του Τόκιο και στο Άμστερνταμ ταυτόχρονα. Βασίζεται στη νέα πλατφόρμα TNGA-B platform, στην οποία βασίζονται τα επόμενης γενιάς μικρά μοντέλα της, δηλαδή το σημερινό Yaris, καθώς και ένα compact SUV ή crossover. Το Yaris τέταρτης γενιάς κυκλοφόρησε για πρώτη φορά στις 10 Φεβρουαρίου 2020 στην Ιαπωνία, ενώ η 4-κίνητη έκδοση βενζίνης κυκλοφόρησε από τον Απρίλιο του 2020.
Το μοντέλο διατίθεται και με υβριδικό σύστημα. Το σημερινό μοντέλο επωφελείται από την εξελιγμένη τέταρτη γενιά της υβριδικής τεχνολογίας Toyota, προσφέροντας εξοικονόμηση στη κατανάλωση και χαμηλότερους ρύπους. Τέλος, η νέα γενιά Yaris αναδείχτηκε Ευρωπαϊκό Αυτοκίνητο της Χρονιάς για το 2021 από τον θεσμό των Ευρωπαίων δημοσιογράφων Car of The Year (COTY). thumb|right|Το σαλόνι ενός Yaris τέταρτης γενιάς του 2020 στην [[Ιαπωνία.]] Διατίθεται σε τρεις διαμορφώσεις: L, LE και XLE. Όλα εξοπλίζονται με έναν τετρακύλινδρο κινητήρα 1.5 λίτρων με ισχύ 106 ίππους και 103 χλγμ. ροπής. Συνδυάζεται με ένα εξατάχυτο μηχανικό κιβώτιο ταχυτήτων, το οποίο είναι στάνταρ, ενώ προαιρετικά προσφέρεται ένα αυτόματο κιβώτιο έξι ταχυτήτων.
Εξωτερικοί σύνδεσμοι
Yaris Κατηγορία:Αυτοκίνητα πόλης
Τύννιχος
Ο Τύννιχος ήταν αρχαίος Έλληνας ποιητής από την Χαλκίδα. Ανέπτυξε ιδιαίτερα παιάνες με μουσική υπόκρουση προς τιμή του θεού Απόλλωνα και ειδικότερα για τη κατάπαυση λοιμωδών νόσων. Το είδος αυτό της ποίησης, περισσότερο θρησκευτικό τελειοποιήθηκε πρώτα στην Κρήτη και από εκεί διαδόθηκε στους Δελφούς, στην αρχαία Σπάρτη και σ΄ άλλες περιοχές της αρχαίας Ελλάδας.
Εξωτερικοί σύνδεσμοι
Κατηγορία:Αρχαίοι Έλληνες ποιητές
Δήμος Δέλτα
Ο Δήμος Δέλτα  είναι δήμος της Περιφέρειας Κεντρικής Μακεδονίας που συστάθηκε το 2011 με το Πρόγραμμα Καλλικράτης. Προέκυψε από τη συνένωση των τριών προϋπαρχόντων δήμων Χαλάστρας, Εχεδώρου και Αξιού. Ο νέος δήμος καταλαμβάνει έκταση 308,88 τ.χλμ και ο μόνιμος πληθυσμός του, σύμφωνα με την απογραφή του 2011, ανέρχεται σε 45.839 κατοίκους. Έδρα του νέου δήμου ορίστηκε η Σίνδος, όπου βρίσκονται η Βιομηχανική Περιοχή Θεσσαλονίκης και το Διεθνές Πανεπιστήμιο Ελλάδος. thumb|Πουλιά στο Δέλτα του Αξιού. thumb|Δέλτα του Αξιού. thumb|Φοινικόπτερα στο Δέλτα του Αξιού. Ο δήμος περιλαμβάνει τις παρακάτω δημοτικές ενότητες και οικισμούς (σε αγκύλες ο πληθυσμός σύμφωνα με την απογραφή του 2011)
Δήμαρχοι
Το 2012, μετά το θάνατο του δημάρχου Γιουτίκα, δήμαρχος ορκίστηκε ο Γεώργιος Γλώσσης. Στις εκλογές του 2014 δήμαρχος εξελέγη ο Ευθύμιος Φωτόπουλος και το 2019 εξελέγη ο Ιωάννης Ιωαννίδης.
Πηγές
Κατηγορία:Δήμοι του νομού Θεσσαλονίκης Κατηγορία:Δήμοι της Περιφέρειας Κεντρικής Μακεδονίας
Ροχαλητό
Το ροχαλητό είναι ο ήχος που παράγεται από τις ταλαντώσεις των ιστών της αναπνευστικής οδού, ως αποτέλεσμα μερικής απόφραξης της αναπνευστικής οδού. Ερευνητές έχουν καταγράψει ροχαλητό που ο ήχος του έφτανε τα 80 ντεσιμπέλ, κάτι ανάλογο με το θόρυβο που κάνει ένα κομπρεσέρ όταν σπάει το πεζοδρόμιο.
Έχει βρεθεί ότι ο αριθμός των αντρών που ροχαλίζουν είναι δύο φορές μεγαλύτερος από τον αριθμό των γυναικών. Αυτοί που ροχαλίζουν πιο έντονα συνήθως κοιμούνται βαθιά.
Όμως φαίνεται ότι το ροχαλητό μειώνεται τη στιγμή που αρχίζει το όνειρο.
Αιτία
Αν κάποιος κοιμάται ανάσκελα η γλώσσα και το σαγόνι του γέρνουν λίγο, με αποτέλεσμα το άνοιγμα της μύτης στο πίσω μέρος του λαιμού να καλυφθεί μερικώς. Αυτό έχει ως συνέπεια να μπαίνει με δυσκολία ο αέρας από τη μύτη στους πνεύμονες και έτσι αναπνέει κυρίως από το στόμα. Ο εισερχόμενος αέρας κάνει τον ιστό του μαλακού ουρανίσκου να πάλλεται, παράγοντας έναν ελαφρύ ήχο ροχαλητού. Όσο περισσότερο κάποιος αναπνέει από το στόμα, τόσο περισσότερο θα στεγνώνουν οι ιστοί και ο ήχος όλο και θα δυναμώνει.
Οτιδήποτε δυσκολεύει την αναπνοή μπορεί να προκαλέσει το ροχαλητό, έστω και προσωρινά. Οι αιτίες αυτές μπορεί να είναι κρυολόγημα και αλλεργίες.
Ορισμένες φορές μπορεί να είναι και σύμπτωμα ενός σοβαρότερου προβλήματος, της άπνοιας κατά τη διάρκεια του ύπνου. Η άπνοια είναι ένα αναπνευστικό πρόβλημα που σταματάει την αναπνοή για μερικά δευτερόλεπτα ή και λεπτά ενώ κάποιος κοιμάται. Όταν τελικά παίρνει ανάσα, ο θόρυβος βγαίνει σαν ένα εκρηκτικό ροχαλητό.
Εξωτερικοί σύνδεσμοι
Ροχαλητό Κατηγορία:Συμπτώματα Κατηγορία:Αναπνευστικό σύστημα
Μαθητικές κινητοποιήσεις στην Ελλάδα (1990-91)
Οι μαθητικές κινητοποιήσεις, που ξεκίνησαν τον Νοέμβριο του 1990 και τελείωσαν τον Ιανουάριο του 1991, ήταν μαθητικές κινητοποιήσεις που σημειώθηκαν στην Ελλάδα και συνοδεύτηκαν από καταλήψεις σχολείων και επεισοδιακά γεγονότα. Τραγική κατάληξη των γεγονότων ήταν ο θάνατος του καθηγητή Νίκου Τεμπονέρα και, δύο μέρες μετά, τεσσάρων ανθρώπων στο κατάστημα Κ. Μαρούσης στην Αθήνα, το οποίο πήρε φωτιά κατά τη διάρκεια πορείας.
Χρονικό
thumb|right|300px|Το μνημείο για τον Τεμπονέρα στο σημείο που δολοφονήθηκε έξω από το 3ο Λύκειο Πάτρας.
Αφορμή των γεγονότων στάθηκε το πολυνομοσχέδιο που κατέθεσε ο υπουργός της κυβέρνησης Μητσοτάκη, Βασίλης Κοντογιαννόπουλος, που δηµοσιεύτηκε στο φύλλο της Εφηµερίδας της Κυβερνήσεως (ΦΕΚ) στις 21 Νοεμβρίου 1990 και προέβλεπε τεράστιες αλλαγές σε όλες τις βαθμίδες της εκπαίδευσης. Στην τριτοβάθμια εκπαίδευση, ξεχώρισαν ιδιαίτερα οι διατάξεις που αφορούσαν την κατάργηση της παροχής δωρεάν πανεπιστημιακών συγγραμμάτων και περικοπές κοινωνικών παροχών, όπως στη δωρεάν σίτιση και στέγαση. Επίσης, βίαιες αντιδράσεις προκάλεσαν οι διατάξεις για την δευτεροβάθμια εκπαίδευση, που προέβλεπαν την κατάργηση των αδικαιολόγητων απουσιών, την επιβολή ομοιόμορφης ενδυμασίας (από αυτό, έγινε τότε γνωστό και ως «το πολυνομοσχέδιο της ποδιάς»), επέκταση του πειθαρχικού ελέγχου ακόμα και στην καθημερινή εξωσχολική ζωή των μαθητών, κατάργηση των σχολικών περιπάτων και εκδρομών, θέσπιση γραπτών εισαγωγικών εξετάσεων από το γυμνάσιο στο λύκειο χωρίς τη δυνατότητα επανεξέτασης, μέτρα που χαρακτηρίστηκαν ιδιαίτερα αναχρονιστικά για τα δεδομένα της εποχής.
Βρετανική Γουιάνα
Βρετανική Γουιάνα ήταν το όνομα της Βρετανικής αποικίας στη Βόρεια ακτή της Νότιας Αμερικής, όπου σήμερα βρίσκεται το ανεξάρτητο κράτος της Γουιάνας.
Μαθητικές κινητοποιήσεις στην Ελλάδα (1990-91)
Χρονικό
Σύντομα ξέσπασε ένα κύμα καταλήψεων σε όλη την Ελλάδα που ξεκίνησε στα τέλη Νοεμβρίου του 1990. Έφτασαν να τελούν υπό κατάληψη περισσότερα από το 70% των γυμνασίων και λυκείων της χώρας. Σε ένα από τα σχολεία που βρίσκονταν υπό κατάληψη, δολοφονήθηκε ο καθηγητής Νίκος Τεμπονέρας κατά την διάρκεια συμπλοκής που σημειώθηκε στις 8 Ιανουαρίου 1991, όταν γονείς και μέλη της τοπικής ΟΝΝΕΔ προσπάθησαν να ανακαταλάβουν το σχολείο. Ο Νίκος Τεμπονέρας χτυπήθηκε με λοστό στο κεφάλι, από τον πρόεδρο της τοπικής ΟΝΝΕΔ Ιωάννη Καλαμπόκα, ο οποίος καταδικάστηκε για το γεγονός σε φυλάκιση. Στο συλλαλητήριο που διοργανώθηκε με αφορμή την δολοφονία Τεμπονέρα, στις 10 Ιανουαρίου, πήρε φωτιά το κατάστημα Κ. Μαρούσης της οδού Πανεπιστημίου, με αποτέλεσμα να χάσουν την ζωή τους τέσσερα άτομα. Σύμφωνα με αναφορές, η φωτιά προκλήθηκε από δακρυγόνο που ρίχτηκε από την αστυνομία. Ο υπουργός Βασίλης Κοντογιαννόπουλος που είχε παραιτηθεί αμέσως μετά το γεγονός της δολοφονίας του Τεμπονέρα, αντικαταστάθηκε από τον Γεώργιο Σουφλιά, ο οποίος απέσυρε το πολυνομοσχέδιο και η κατάσταση εκτονώθηκε.
Βρετανική Γουιάνα
Η περιοχή αρχικά είχε κατακτηθεί από τους Ολλανδούς, που είχαν δημιουργήσει τρεις αποικίες. Αυτές κατακτήθηκαν από τους Βρετανούς το 1796, ενώ επίσημα παραχωρήθηκαν στο Ηνωμένο Βασίλειο το 1814. Ενοποιήθηκαν ως μια αποικία το 1831. Πρωτεύουσα ήταν η Τζώρτζταουν (γνωστό και ως Στάμπροεκ πριν το 1812). Στον Β΄ Παγκόσμιο Πόλεμο συμπεριελήφθη στη αμερικανο-βρετανική Συμφωνία αντιτορπιλικών έναντι βάσεων. Το 1962 ξέσπασαν ταραχές κατά της κυβέρνησης του Τσεντί Τζαγκάν, ηγέτη του Λαϊκού Προοδευτικού Κόμματος, με αφορμή τον προϋπολογισμό. Ύστερα από μία εβδομάδα ταραχών, ολόκληρες συνοικίες της Τζώρτζταουν πυρπολήθηκαν και ο απολογισμός ήταν πέντε νεκροί, 127 τραυματίες και ζημιές που ανήλθαν σε δέκα εκατομμύρια στερλίνες. Επιβλήθηκε κατάσταση έκτακτης ανάγκης, η οποία έληξε στις 19 Αυγούστου του 1962, όμως η πρώην βρετανική αποικία εισήλθε σε περίοδο αστάθειας. Η Γουιάνα ανεξαρτητοποιήθηκε στις 26 Μαΐου του 1966.
Μαθητικές κινητοποιήσεις στην Ελλάδα (1990-91)
Παραπομπές
Κατηγορία:Ταραχές στην Ελλάδα Κατηγορία:Φοιτητικά και μαθητικά κινήματα στην Ελλάδα Κατηγορία:Δολοφονίες στην Ελλάδα
Βρετανική Γουιάνα
Εξωτερικοί σύνδεσμοι
Κατηγορία:Γουιάνα Γουιανα
Νάκυ Αγάθου
Η Νάκυ Αγάθου, εγγονή του Κερκυραίου βουλευτή Αχιλλέα Αγάθου γεννήθηκε και μεγάλωσε στη Κέρκυρα. Στην Κέρκυρα ξεκίνησε και τη σταδιοδρομία της στην εκφώνηση, το 1964 όταν δούλεψε ως παρουσιάστρια εκπομπών- εκφωνήτρια στον Ραδιοφωνικό Σταθμό της Κέρκυρας, του ΕΙΡ. . Από την Κέρκυρα μετακόμισε στην Αθήνα για να δουλέψει στον ραδιοφωνικό σταθμό Αθηνών και το 1966 επελέγη για παρουσιάστρια του τηλεοπτικού προγράμματος που είχε μόλις ξεκινήσει. Η σταδιοδρομία της ως εκφωνήτρια – παρουσιάστρια της τηλεόρασης ξεκίνησε τον Σεπτέμβριο του ίδιου έτους. Παράλληλα παρακολούθησε μαθήματα ορθοφωνίας σε δραματική σχολή προκειμένου να βελτιώσει την εκφορά του λόγου της, εξαφανίζοντας το χαρακτηριστικό κερκυραϊκό ιδίωμα. Το 1969 είχε γίνει ήδη αγαπημένη του τηλεοπτικού κοινού, όπως αποδείχθηκε και από τον διαγωνισμό που οργάνωσε η «Ελληνική Εταιρεία Προγραμμάτων Τηλεόρασης», στον οποίο η Αγάθου κατέκτησε την  πρώτη θέση στην ψηφοφορία για την  καλύτερη ελληνίδα τηλεπαρουσιάστρια. .
Επίσης έλαβε μέρος σε θεατρικές παραγωγές του Θεάτρου της Δευτέρας, καθώς και σε ταινίες του Χάρρυ Κλυνν.
Έκτοτε και μέχρι το 1988 όταν αποσύρθηκε από την παρουσίαση προγράμματος, ήταν πάντα μια από τις πιο δημοφιλείς και αγαπητές τηλεπαρουσιάστριες της ελληνικής τηλεόρασης με πλήθος προσωπικών θαυμαστών.
Στις εκλογές του 1996 κατέβηκε υποψήφια με την Πολιτική Άνοιξη στην Α΄ Αθηνών λαμβάνοντας 1.137 ψήφους.
Παραπομπές
Κατηγορία:Ελληνίδες τηλεπαρουσιάστριες Κατηγορία:Πρόσωπα της ΕΡΤ
Δημοψήφισμα Ανεξαρτησίας της Ουκρανίας
μικρογραφία|Ψήφοι ανά περιφέρεια μικρογραφία|Ποσοστό ψήφων υπέρ του ναι ανά περιφέρεια. Το δημοψήφισμα για την Πράξη της Διακήρυξης της Ανεξαρτησίας πραγματοποιήθηκε στην Ουκρανία την Κυριακή 1 Δεκεμβρίου 1991. Η συντριπτική πλειοψηφία του 92.3% των ψηφοφόρων ενέκρινε τη διακήρυξη της ανεξαρτησίας που έγινε από τη Βερχόβνα Ράντα στις 24 Αυγούστου 1991.
Το δημοψήφισμα
Οι ψηφοφόροι κλήθηκαν να απαντήσουν στο ερώτημα «Υποστηρίζετε την Πράξη Διακήρυξης Ανεξαρτησίας της Ουκρανίας;». Το κείμενο της Διακήρυξης περιλαμβάνεται ως προοίμιο για το ερώτημα. Το δημοψήφισμα προτάθηκε από το Κοινοβούλιο της Ουκρανίας για να επιβεβαιώσει την Πράξη της Ανεξαρτησίας η οποία εγκρίθηκε από το Κοινοβούλιο στις 24 Αυγούστου 1991. Οι πολίτες της Ουκρανίας εξέφρασαν σθεναρή υποστήριξη για την ανεξαρτησία. Στο δημοψήφισμα, 31.891.742 εγγεγραμμένοι ψηφοφόροι (το 84,18% του εκλογικού σώματος), έλαβαν μέρος, και ανάμεσά τους οι 28.804.071 (το 92,3%) ψήφισαν "Ναι" .
Την ίδια μέρα, έλαβαν χώρα προεδρικές εκλογές. Οι έξι υποψήφιοι έκαναν εκστρατεία υπέρ του "Ναι" στο δημοψήφισμα για την ανεξαρτησία. Ο Λεονίντ Κραβτσούκ, πρόεδρος του κοινοβουλίου και ντε φάκτο αρχηγός κράτους εξελέγη ως πρώτος Πρόεδρος της Ουκρανίας.
Από τις 2 Δεκεμβρίου 1991 η Ουκρανία άρχιζε να αναγνωρίζεται ως ανεξάρτητο κράτος σε παγκόσμιο επίπεδο (από άλλες χώρες). Εκείνη την ημέρα ο Πρόεδρος της Ρωσικής ΣΟΣΔ Μπόρις Γέλτσιν έκανε το ίδιο. Σε ένα συγχαρητήριο τηλεγράφημα που έστειλε στον Κραβτσούκ λίγο μετά το δημοψήφισμα, ο Πρόεδρος της ΕΣΣΔ Μιχαήλ Γκορμπατσόφ, ο Γκορμπατσόφ περιλάμβανε και τις ελπίδες του για στενή ουκρανική συνεργασία και κατανόηση "για τον σχηματισμό μιας Ένωσης Κυρίαρχων Κρατών".
Αποτελέσματα
μικρογραφία|Το ψηφοδέλτιο που χρησιμοποιήθηκε στο δημοψήφισμα, με το κείμενο της Διακήρυξης της Ανεξαρτησίας τυπωμένο πάνω του. Η συντριπτική πλειοψηφία των ουκρανικών μέσων ενημέρωσης ήταν υπέρ της ουκρανικής ανεξαρτησίας.
Οι δημοσκοπήσεις έδειξαν ποσοστό 63% υπέρ του "Ναι" τον Σεπτέμβριο του 1991, αλλά μεγάλωσε σε 77% κατά την πρώτη εβδομάδα του Οκτωβρίου 1991 και είχε φτάσει το 88% στα μέσα Νοεμβρίου του 1991.
Το 55% των Ρώσων στην Ουκρανία ψήφισαν υπέρ της ανεξαρτησίας.
Αποτελέσματα ανά περιφέρεια
Η Πράξη της Ανεξαρτησίας υποστηρίχθηκε από την πλειοψηφία των ψηφοφόρων σε όλες τις διοικητικές περιφέρειες της Ουκρανίας: 24 περιφέρειες, 1 Αυτόνομη Δημοκρατία και 2 Δήμοι (Κίεβο και Σεβαστούπολη). Η προσέλευση των ψηφοφόρων ήταν χαμηλότερη στην Ανατολική και Νότια Ουκρανία. Σε σχέση με την υπόλοιπη χώρα, τα μεγαλύτερα ποσοστά υπέρ του "Όχι" εντοπίζονται στις περιφέρειες Χαρκόβου, Λουχάνσκ, Ντονέτσκ και Οδησσού, με το μεγαλύτερο ποσοστό υπέρ του "Όχι" να εντοπίζεται στη Σεβαστούπολη και την Κριμαία. μικρογραφία|Ποσοστό ψήφων υπέρ του όχι ανά περιφέρεια.
229 Αδελίνδη
Η Αδελίνδη (Adelinda) είναι μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,13. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τη σύζυγο του αστρονόμου Ε. Βάις. Η Αδελίνδη ανήκει στην Ομάδα αστεροειδών της Κυβέλης και πιθανώς βρίσκεται σε τροχιακό συντονισμό 4:7 με τον πλανήτη Δία.
Εξωτερικοί σύνδεσμοι
Αδελινδη
Ποίηση χωρίς τέλος
Ποίηση Χωρίς Τέλος (αγγλικά Endless Poetry) είναι γαλλοχιλιανή δραματική ταινία του 2016 που σκηνοθετήθηκε από τον Αλεχάντρο Χοδορόσφκι. Προβλήθηκε για πρώτη φορά στο φεστιβάλ των Καννών το 2016.
Πλοκή
Ο Αλεχάντρο Χοδορόφσκι ([Alejandro Jodorowsky), ο οποίος ζει στο Σαντιάγκο της Χιλής και δουλεύει στο μαγαζί του πατέρα του, αρνείται την πίεση της Εβραϊκής οικογένειας του να σπουδάσει ιατρική και αντίθετα κυνηγά μια καριέρα ως ποιητής. Μέσα απο την δημιουργία του από μαριονέτες έρχεται σε επικοινωνία με έναν άνδρα που του δίνει ένα στούντιο ως την πρώτη του κατοικία. Στη νέα του ζωή γνωρίζει και συναναστρέφεται με καλλιτέχνες, ποιητές και χορευτές άλλους αξιοσημείωτους και άλλους ερασιτέχνες, ανάμεσα τους και ο Nicanor Parra, τον οποίο προσβάλει σε μία παρεξήγηση σχετικά με την γυναίκα η οποία ήταν έμπνευσή του για το ποίημα " H οχιά" (the Viper)
Οι γονείς του Αλεχάντρο τον ενημερώνουν πως το σπίτι τους έχει καεί μαζί και όλα του τα γραπτά και τα αντικείμενα που έιχε από τα παιδικά του χρόνια.. Επισκέπτεται το σπίτι για να αποχαιρετήσει την παιδική του ηλικία και αναπολεί αυτό που ευχόταν να γίνει. Επισκέπτεται τον Πάρα, ο οποίος διδάσκει μαθηματικά σε μια Πολυτεχνική Σχολή, για να του ζητήσει μια πατρική συμβουλή για το μέλλον του. Ο Πάρα τον παροτρύνει να μην ακολουθήσει μια καρίερα σαν ποιητής αλλά ο Αλεχάντρο τον αγνοεί και αρνείται να συμβιβαστεί.
Με την άνοδο του Ιμπανέζ στη Χιλή, ο Αλεχάντρο αποφασίζει να φύγει για το Παρίσι για να σώσει τον σουρεαλισμό. Ο πατέρας του τον προλαβαίνει στην αποβάθρα πριν επιβιβαστεί και προσπαθεί να τον οδηγήσει πίσω στην δουλειά στο μαγαζί τους. Ο Αλεχάντρο όμως δεν δέχεται, αναχωρεί και δεν βλέπει ξανά τον πατέρα του.
Κατάλογος των εδαφικών οντοτήτων όπου τα Ρωσικά είναι επίσημη γλώσσα
Η ρωσική γλώσσα είναι επίσημη σε πάνω από 38 χώρες, αυτόνομες περιφέρειες, ντε φάκτο ανεξάρτητα έθνη-κράτη και στις περιφέρειες, τα οποία παρατίθενται παρακάτω. Αυτός είναι ένας κατάλογος με τις χώρες και εδάφη όπου τα ρωσικά είναι επίσημη γλώσσα:
Εθνικές υποδιαιρέσεις
Σε αυτές τις υποδιαιρέσεις (μη-κυρίαρχα κράτη, Δημοκρατίες, ντε φάκτο ανεξάρτητα κράτη και ημι-αυτόνομες περιοχές), τα ρωσικά έχουν de jure επίσημο καθεστώς, αλλά και άλλες γλώσσες χρησιμοποιούνται παράλληλα στις αντίστοιχες περιοχές σε τοπικό επίπεδο.
Παραπομπές
Κατηγορία:Ρωσική γλώσσα
Citroën Jumper
Το Citroën Jumper, γνωστό ως Citroën Relay στο Ηνωμένο Βασίλειο, είναι ένα επαγγελματικό αυτοκίνητο τύπου «βαν» (van), που παράγεται από τη γαλλική αυτοκινητοβιομηχανία Citroën από το 1994, σε δύο γενιές. Αντικατέστησε το Citroën C35, που κατασκευαζόταν από το 1974 έως το 1992. Η δεύτερη γενιά του Jumper παρήχθη από το 2006 έως το 2014, ενώ η τρίτη γενιά του από τα τέλη του 2014.
Όπως είχε συμβεί και με το C35, το Jumper ήταν το αποτέλεσμα της συνεργασίας στα επαγγελματικά αυτοκίνητα με την ιταλική Fiat, η οποία είχε ξεκινήσει το 1974, με το Citroën C35. Κατασκευάζεται (όπως συνέβη παλαιότερα επίσης και με το C35 και σήμερα με το Citroën Jumpy) στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με τα συγγενικά Fiat Ducato τρίτης γενιάς, Peugeot Boxer δεύτερης γενιάς και Iveco Daily τέταρτης γενιάς.
Πρώτη γενιά
Οι εργασίες για τον αντικαταστάτη του C25 ξεκίνησαν το 1987 και η σχεδίαση του αμαξώματος έγινε από τον Τζορτζέτο Τζουτζιάρο (Giorgetto Giugiaro). Κατά τον σχεδιασμό του Jumper, δόθηκε ιδιαίτερα μεγάλη προσοχή στην βελτιστοποίηση του συντελεστή αντίστασης του αέρα, επιτυγχάνοντας έναν κορυφαίο για επαγγελματικό όχημα αεροδυναμικό συντελεστή Cd μόλις 0,35.
Τελικώς, το Citroën Jumper, μαζί με τα Fiat Ducato και Peugeot Boxer, παρουσιάστηκε το 1994 στο Σαλόνι Επαγγελματικών Οχημάτων της Γενεύης. Το νέο μοντέλο, μαζί με τα συγγενικά του, εξελέγη βαν της Χρονιάς (Van Of The Year) για το 1995. thumb|left|Citroën Jumper Combi (2002 - 2006). Όχημα της [[Πυροσβεστικό Σώμα Ελλάδας|Πυροσβεστικής Υπηρεσίας της Ελλάδας.]]
Η μεταφορική ικανότητα του αρχικού Citroën Jumper ήταν από 0,9 έως 1,9 τόνοι. Κυκλοφόρησε στις εκδόσεις 290, 330, 350, ανάλογα με το συνολικό βάρος του αμαξώματος: 2,9 και 3,3 και 3,5 τόνοι αντίστοιχα. Προσφερόταν σε 4 διαφορετικά μήκη αμαξώματος, με πολλές διαφορετικές διαμορφώσεις αμαξώματος και αριθμούς θέσεων. Κατ' επιλογή, μπορούσε να παραγγελθεί με στοιχεία εξοπλισμού όπως κάμερα υποβοήθησης στάθμευσης με σχετική οθόνη στο ταμπλό, Σύστημα Ελέγχου Ευστάθειας (ESP), κλιματισμό, ηλεκτρικά παράθυρα, ηλεκτρικά ρυθμιζόμενα καθίσματα και ηλεκτρικά ρυθμιζόμενους καθρέφτες.
Το 2002, όλα τα μοντέλα (Ducato, Boxer και Jumper) υπέστησαν ένα έντονο λίφτινγκ, με πιο σύγχρονη εξωτερική εμφάνιση, αναβαθμίσεις στο εσωτερικό και νέους κινητήρες.
Κινητήρες
thumb|right|Citroën Jumper mini-bus στη [[Γαλλία.]]
Μεταξύ του 1994 και του 2002, κυκλοφόρησε με τους εξής κινητήρες:
Όλοι οι κινητήρες συνδυάζονταν με 5-τάχυτο μηχανικό κιβώτιο ταχυτήτων.
Δεύτερη γενιά
thumb|right|Citroën Jumper δεύτερης γενιάς - ασθενοφόρο της Πυροσβεστικής Υπηρεσίας της [[Πορτογαλίας.]]
Κινητήρες
Στο νέο Jumper, όπως και στο Boxer, τοποθετήθηκαν οι εξής κινητήρες:
Οι δύο πρώτοι κινητήρες αναπτύχθηκαν σε συνεργασία με τη Ford και συνδυάστηκαν με 5-τάχυτο μηχανικό κιβώτιο, ενώ ο τρίλιτρος με 6-τάχυτο μηχανικό κιβώτιο.
Εξωτερικοί σύνδεσμοι
Jumper Κατηγορία:Επαγγελματικά αυτοκίνητα Κατηγορία:Γαλλικά αυτοκίνητα
Λόγια βυζαντινή γραμματεία
Ενίοτε η έννοια γραμματεία θεωρείται αυτονόητη και δεδομένη. Ωστόσο, χρειάζεται πιθανώς να σταθούμε στο συγκεκριμένο θέμα, μια και η βυζαντινή γραμματεία δεν είναι εύκολα προσδιορίσιμη -τουλάχιστον χρονικά και θεματολογικά. Για τον Κρουμπάχερ οι μεγάλες πολιτισμικές και πολιτικές διαφοροποιήσεις ανάμεσα στη ρωμαϊκή και τη βυζαντινή περίοδο συνέβησαν, όταν άλλαξε το κέντρο βάρους της πολιτικής διακυβέρνησης, μεταφερόμενο από τη Δύση στην Ανατολή, με επακόλουθο την ισχυροποίηση της ελληνικής γλώσσας έναντι της λατινικής. Ως σημείο έναρξης, λοιπόν, της βυζαντινής περιόδου και συνεπώς της καταγραφής μας για τη βυζαντινή γραμματεία θα μπορούσαμε να θεωρήσουμε τον πολιτικό διαμελισμό της ρωμαϊκής αυτοκρατορίας και την επισημοποίηση αυτού του διαμελισμού με την ίδρυση της νέας Ρώμης, της νέας πρωτεύουσας που πρόσφερε στους ανατολικούς λαούς της ρωμαϊκής αυτοκρατορίας ιδιαίτερα στους Έλληνες- ένα νέο πολιτικό, γεωγραφικό, θρησκευτικό, κοινωνικό και καλλιτεχνικό κέντρο.
Οριοθέτηση
Βάσει των παραπάνω θα μπορούσαμε να δώσουμε τον περιεκτικό -αν και όχι μοναδικό- ορισμό πως με τις λέξεις βυζαντινή γραμματεία εννοούμε το σύνολο των έργων που παράγονται στη χρονική περίοδο που ορίσαμε ως βυζαντινή, θεωρώντας σημείο έναρξης το έτος 324 μ.Χ. και σημείο λήξης την οριστική διάλυση της βυζαντινής αυτοκρατορίας μετά την άλωση της Κωνσταντινούπολης το 1453. Ο ρόλος της γραμματείας στις κρατικές και θρησκευτικές λειτουργίες του νέου κράτους, το οποίο διατήρησε το ρωμαϊκό διοικητικό μηχανισμό και δίκαιο για μια σχετικά μεγάλη περίοδο στη χιλιετή ιστορία του, είναι σημαντικός. Η ενοποίηση του νέου κράτους επιτεύχθηκε μέσω τριών παραγόντων, η διατήρηση και η καλλιέργεια των οποίων αποδίδεται στη διοικητική ευφυΐα του Κωνσταντίνου: της θρησκευτικής ενοποίησης, του καταναγκασμού και της προπαγάνδας. Η βυζαντινή γραμματεία έγινε ενίοτε όργανο αυτής της προπαγάνδας, στη θρησκευτική ή την κοσμική μορφή της.
Γραμματειακά είδη
Όσον αφορά τώρα στα γραμματειακά είδη, θα μπορούσαμε να ακολουθήσουμε δύο διαφορετικούς δρόμους στη διερεύνησή μας. Να τα κατατάξουμε με βάση την πρόταση του Krumbacher ή την πρόταση του Hunger. Στην πρώτη περίπτωση ο Krumbacher οριοθετεί δύο μεγάλες ομάδες, την πεζή και την ποιητική λογοτεχνία. Στην πεζή λογοτεχνία περιλαμβάνει τη Θεολογία, την Ιστοριογραφία και τα Χρονικά, τη Γεωγραφία, τη Φιλοσοφία, τη Ρητορική και την Επιστολογραφία, τις Κλασικές Σπουδές και τις επιστημονικές ειδικότητες. Στις τελευταίες κατατάσσει το Δίκαιο, την Ιατρική, τα Μαθηματικά και την Αστρονομία, τη Ζωολογία, τη Βοτανική, την Ορυκτολογία, την Αλχημεία και την Πολεμική Τέχνη. Στην ποιητική φιλολογία περιλαμβάνει την εκκλησιαστική και τη λαϊκή ποίηση.
Στη δεύτερη περίπτωση ο Hunger, δίχως να απορρίπτει τη θέση του Krumbacher, προτάσσει τη Φιλοσοφία ως πνευματική δέσμη, ακολουθούμενη από τη Ρητορική και τους κανόνες της, οι οποίοι έχουν καθολική ισχύ για όλη τη λόγια βυζαντινή λογοτεχνία. Διαπραγματεύεται ξεχωριστά την Επιστολογραφία και εξετάζει κατόπιν την Ιστοριογραφία και τη Χρονογραφία. Έπειτα ακολουθεί η παραδοσιακή Γεωγραφία. Στη θέση των Κλασικών Σπουδών του Krumbacher επιχειρεί μια ανάπτυξη των εκδοτικών και σχολιαστικών εργασιών των Βυζαντινών στην αρχαία λογοτεχνία. Στη συνέχεια ακολουθεί η ποίηση -δίχως το διαχωρισμό ανάμεσα σε λαϊκή και εκκλησιαστική ποίηση- η Μουσική, τα Μαθηματικά η Αστρονομία, οι Φυσικές Επιστήμες, η Ιατρική, η Πολεμική Τέχνη και το Δίκαιο. Οι διαφορές κατά την άποψή μας δεν είναι σημαντικές, ωστόσο ο Ηunger ως μεταγενέστερος ερευνητής είχε στη διάθεσή του μεγαλύτερη βιβλιογραφία και συνεπώς η άποψή του είναι περισσότερο ολοκληρωμένη και πιθανώς τεκμηριωμένη.
Βυζαντινή γραμματεία και παιδεία
Ωστόσο, η εκπαίδευση στη γενικότερη μορφή της, αρχής γενομένης από το δημοτικό σχολείο, είναι ιδιωτική και η πρόσβαση στη διδασκαλία εξαρτάται από τη δυνατότητα των οικογενειών να πληρώσουν τα μαθήματα του δάσκαλου. Θεωρητικά όλοι μπορούσαν να παρακολουθήσουν τη μέση εκπαίδευση που ακολουθούσε, αλλά τα σχολεία δέχονταν κυρίως τους γιους πολιτικών, στρατιωτικών ή θρησκευτικών λειτουργών, των μεγάλων γαιοκτημόνων και των πλούσιων εμπόρων. Με αυτόν τον τρόπο εξασφαλιζόταν η διαδοχή στην ανάληψη των διοικητικών και ιερατικών θέσεων του βυζαντινού κράτους. Οι ανώτατες θέσεις, όμως, απαιτούσαν ανώτερη εγκυκλοπαιδική μόρφωση και συχνά πρόσκτηση της θύραθεν παιδείας, παρόλο που ήταν απαγορευμένη για το πλατύ κοινό.
Επιδράσεις
Όπως είναι φυσικό, η λογοτεχνία που παράγεται από μια τέτοια εκπαίδευση υπό το άγρυπνο βλέμμα του κλήρου είναι ελάχιστα πρωτότυπη, τόσο στον εκκλησιαστικό όσο και στον κοσμικό τομέα. Πολύ περισσότερο δεν απευθύνεται στο λαό με την πλατύτερη έννοια, αλλά σε μια άρχουσα θρησκευτική ή κοσμική τάξη, που διαθέτει την οικονομική ευμάρεια να διαιωνίζει το είδος της.
Το γεγονός ότι η βυζαντινή γραμματεία στο μεγαλύτερο τμήμα της είναι επηρεασμένη από τον αττικισμό και σαφώς απομακρυσμένη από την κοινή, την καθομιλούμενη γλώσσα, υποδεικνύει τουλάχιστον έναν ελιτιστικό χαρακτήρα. Η μίμηση της αττικής γλώσσας άνευ του κατάλληλου φρονήματος, από του 7ου αιώνα οπότε και καθορίζεται η Ελληνική γλώσσα ως επίσημη του κράτους, γίνεται το θεμέλιο για την προσπάθεια διαμόρφωσης μιας υψηλής τέχνης του λόγου, μακράν των λαϊκών στρωμάτων και της μαζικής κουλτούρας τους, η οποία εκπροσωπείται συγκριτικά με πολύ λίγα έργα στο συνολικό corpus της βυζαντινής γραμματείας.
Προτεινόμενη Βιβλιογραφία
*
Πολίτευμα
Με τον όρο πολίτευμα ή πολιτικό σύστημα εννοείται το σύνολο των θεσμών, σύμφωνα με τους οποίους κυβερνάται ένα κράτος ή μια πολιτεία. Σε ό,τι αφορά το συνταγματικό δίκαιο είναι η ιδιάζουσα τάξη, σύμφωνα με την οποία η εκάστοτε πολιτεία ρυθμίζει την οργάνωση της εξουσίας και την θέση των πολιτών μέσα σε αυτή την τάξη. Ένας κάπως διαφορετικός -αλλά ισχύων- ορισμός για το πολίτευμα είναι πως πρόκειται για το σύνολο των κανόνων που καθορίζουν ποια είναι τα άμεσα όργανα της πολιτείας, τον τρόπο εκλογής τους, τις μεταξύ τους σχέσεις και τον κύκλο αρμοδιότητάς τους, όπως επίσης και την σχέση των ατόμων προς την πολιτική εξουσία.
Ιστορικό
Πολιτεύματα υπάρχουν επί της ουσίας από τότε που διαμορφώθηκε η κοινωνική μονάδα του ηγεμονικού οίκου κατά την εκπνοή της Νεολιθικής, στη Χαλκολιθική. Ωστόσο, η συγκεκριμένη έρευνα επί των πολιτευμάτων ανάγεται στην αρχαία Ελλάδα, με κύριο εκπρόσωπο τον Αριστοτέλη. Πριν από τον Αριστοτέλη ασχολήθηκε με το θέμα και ο Ηρόδοτος, ο οποίος διέκρινε τρία είδη πολιτεύματος, τη μοναρχία, την ολιγαρχία και τη δημοκρατία ή ισονομία, όπως την αποκαλούσε (Ηρόδ. Γ΄ 80-83). Την ίδια περίπου διάκριση μεταξύ των πολιτευμάτων κάνει ο Ξενοφών (Απομν, 4.6.12), ο Ισοκράτης (Παναθ. 259-260) και ο Πλάτων (Πολιτικός, 291,292).
Εκείνος όμως που ασχολήθηκε συστηματικά με τα πολιτεύματα είναι ο Αριστοτέλης, ο οποίος φέρεται να έγραψε για τα πολιτεύματα 158 πολιτειών, αν και διασώθηκε μόνον η Αθηναίων πολιτεία. Ο Αριστοτέλης πρώτος όρισε το πολίτευμα ως «...την τάξην ταις πόλεσι την περί τας αρχάς, τίνα τρόπον νενέμηνται και τι το κύριον της πολιτείας, και τι το τέλος της εκάστης κοινωνίας εστί..», (Πολιτικ. Γ' 5) ορισμός που ισχύει ακόμα και σήμερα. Όταν ανώτατο όργανο της πολιτείας είναι ένα πρόσωπο, τότε το πολίτευμα καλείται μοναρχία. Όταν είναι περισσότερα του ενός προσώπου αλλά ανήκουν στην τάξη των αρίστων, τότε είναι αριστοκρατία. Τέλος όταν ανώτατο όργανο είναι το σύνολο των πολιτών, το πολίτευμα αποκαλείται δημοκρατία. Σύμφωνα με τον φιλόσοφο τα τρία αυτά πολιτεύματα είναι ορθά μόνον όταν αποβλέπουν στο κοινό συμφέρον, διαφορετικά αποτελούν παρεκβάσεις. Η παρέκβαση της μοναρχίας είναι η τυραννίδα, της αριστοκρατίας η ολιγαρχία και της δημοκρατίας η οχλοκρατία.
Για τα τρία πολιτεύματα ο Αριστοτέλης διακρίνει και υποδιαιρέσεις:
Ταξινομία
Στον παρακάτω κατάλογο καταγράφονται τα διάφορα μείζονα και σύγχρονα πολιτεύματα, έτσι όπως αναγνωρίζονται από την πολιτική επιστήμη, και ορισμένες υποκατηγορίες τους. Τα πολιτεύματα αυτά μπορεί να επικαλύπτονται σημαντικά μεταξύ τους, ενώ οι όροι μπορεί να έχουν διαφορετική σημασία σε διαφορετικές εποχές :
1. Δημοκρατία (την εξουσία κατέχει ο λαός, είτε άμεσα είτε μέσω αντιπροσώπων και οι αποφάσεις λαμβάνονται με βαση την πλειοψηφία)
3 Μοναρχία
Εξωτερικοί σύνδεσμοι
Κατηγορία:Διακυβέρνηση
Ρατζίντρα Σινγκ
Ο Rajendra Singh, ιδρυτής της Young India Association, βοήθησε στην αποκατάσταση αρκετών ποταμών στο Ρατζαστάν που είχαν στερέψει από την υπεράντληση. Χρησιμοποιώντας κάποια σχεδόν ξεχασμένη αυτόχθονη ινδική γνώση σχετικά με την υδρολογία και τα μικρά φράγματα –και πείθοντας την κοινότητα να αντιμετωπίσει τα εσωτερικά ύδατα και τους ποταμούς σαν ιερούς πόρους που ανήκουν στην κοινοτική φροντίδα και αφορούν όλους– πέντε ξεραμένοι ποταμοί αποκαταστάθηκαν και τα υπόγεια ύδατα ανέβηκαν περίπου έξι μέτρα – χωρίς την συμμετοχή ειδικών ή της κυβέρνησης. Οι άνθρωποι που είχαν εγκαταλείψει την περιοχή επέστρεψαν πίσω για να καλλιεργήσουν και να δουλέψουν ξανά.
Το βραβείο «Stockholm Water Prize» γνωστό ως «το βραβείο Νόμπελ για το νερό» δόθηκε το 2015, στον Ινδό αγωνιστή που έφερε νερό σε 1.000 χωριά.
Παραπομπές
Κατηγορία:Ινδοί
Έρβιν Σρέντινγκερ
Τα ποικίλα ενδιαφέροντα
Ο Σρέντινγκερ είχε πολλά και ποικίλα ενδιαφέροντα, ήδη από την εποχή της φοίτησής του στο Γυμνάσιο. Του άρεσαν οι επιστημονικές αρχές, αλλά εκτιμούσε την αυστηρή λογική της γραμματικής της παλαιάς γερμανικής γλώσσας και ποίησης. Απεχθανόταν την αποστήθιση και την αυστηρή εκμάθηση μόνον από βιβλία. Ολοκληρώνοντας τις σπουδές του έγινε βοηθός του καθηγητή Φραντς Έξνερ (Franz Exner), καθοδηγώντας την πρακτική εξάσκηση των φοιτητών. Με την έναρξη του Α΄ Παγκοσμίου Πολέμου κλήθηκε να υπηρετήσει και τοποθετήθηκε ως αξιωματικός σε μονάδα πυροβολικού. Με τη λήξη του πολέμου επέστρεψε στην εργασία του και, το 1920, έλαβε ακαδημαϊκή θέση ως βοηθός του Καθηγητή Μαξ Βιν (Max Wien). Στη συνέχεια έγινε έκτακτος καθηγητής στη Στουτγάρδη και τακτικός καθηγητής στο Μπρέσλαου (σημ. Βρότσουαφ). Ακολούθησε η ανάληψη της θέσης του Καθηγητή στη Ζυρίχη, όπου εγκαταστάθηκε για έξι χρόνια. Η περίοδος αυτή ήταν ίσως η πιο γόνιμη γι' αυτόν, καθώς ασχολήθηκε με πολλά θέματα Θεωρητικής Φυσικής, κυρίως με θέματα θερμότητας και θερμοδυναμικής (τον ενδιέφερε ιδιαίτερα η θεωρία του Μπόλτσμαν). Ασχολήθηκε, επίσης, και με θέματα οπτικής και φυσιολογίας των χρωμάτων, συνέπεια των επαφών του με τον συνάδελφο και φίλο του Κολράους (Kohlrausch), τον Έξνερ και τις διαλέξεις του Χέλμχολτς (Helmholtz). Στο τέλος αυτής της περιόδου έκανε και μια από τις πλέον σημαντικές ανακαλύψεις του, γνωστή ως κυματική Εξίσωση του Σρέντινγκερ (πρώτο ήμισυ του 1926). Αυτή η ανακάλυψη έγινε επειδή οι κβαντικές συνθήκες του Μπορ δεν τον ικανοποιούσαν. Ο Σρέντινγκερ πίστευε ότι η λύση σχετιζόταν με το πρόβλημα των χαρακτηριστικών ριζών (eigenvalue problem). Γι' αυτή του την εργασία ο Σρέντινγκερ τιμήθηκε με το Βραβείο Νόμπελ το 1933, από κοινού με τον Πολ Ντιράκ (Paul Dirac).
Στο Βερολίνο
Το 1927 ο Σρέντινγκερ μετακόμισε στο Βερολίνο όπου αντικατέστησε τον Μαξ Πλανκ. Η γερμανική πρωτεύουσα ήταν, εκείνη την εποχή, επίκεντρο μεγάλης επιστημονικής δραστηριότητας. Ωστόσο, όταν το 1933 στην εξουσία ανέβηκε το Εθνικοσοσιαλιστικό Κόμμα του Χίτλερ, ο Σρέντινγκερ αποφάσισε ότι δεν του ήταν πλέον δυνατό να ζήσει στη Γερμανία και μετακόμισε, αυτή τη φορά στην Αγγλία. Ανέλαβε μια θέση στην Οξφόρδη, όταν το 1934 του προτάθηκε μόνιμη θέση από το Πανεπιστήμιο Πρίνστον στις ΗΠΑ, την οποία όμως δεν δέχτηκε. Το 1936 του προτείνεται θέση στο Πανεπιστήμιο του Γκρατς και ο Σρέντινγκερ δέχεται, κυρίως επειδή νοσταλγούσε την πατρίδα του, πράγμα που υπερνίκησε την φρόνηση του. Το 1938 όμως, η Αυστρία προσαρτάται στο Χιτλερικό Ράιχ και ο Σρέντινγκερ βρίσκεται σε εξαιρετικά δύσκολη θέση, επειδή η φυγή του από τη Γερμανία το 1933 θεωρήθηκε ως εχθρική προς το Ράιχ πράξη. Κατάφερε να διαφύγει αρχικά στην Ιταλία, απ' όπου επανήλθε στην Οξφόρδη και ύστερα στο Πανεπιστήμιο της Γάνδης (Ghent). Μετά από σύντομη παραμονή εκεί τοποθετήθηκε ως Διευθυντής της Σχολής Θεωρητικής Φυσικής στο Ίδρυμα Ανωτάτων Σπουδών, που μόλις είχε δημιουργηθεί στο Δουβλίνο (Ιρλανδία). Παρέμεινε εκεί ως το 1955, οπότε και συνταξιοδοτήθηκε.
Πηγές και αναφορές
Κατηγορία:Γερμανοί φυσικοί Κατηγορία:Φυσικοί του 20ού αιώνα
Θεόδωρος Ρακιντζής
Ο Θεόδωρος Ρακιντζής (Κάμπος Μεσσηνίας, 11 Νοεμβρίου 1902 - Σέριφος, 26 Σεπτεμβρίου 1969) ήταν Έλληνας αξιωματικός της Αστυνομίας. Από τα πρώτα στελέχη του αστυνομικού σώματος, μεταξύ άλλων υπηρέτησε ως διευθυντής της Ασφάλειας Αθηνών και αρχηγός της Αστυνομίας Πόλεων.
Σπουδές και σταδιοδρομία
Ο πατέρας του ονομαζόταν Νίκανδρος. Ακολούθησε νομικές σπουδές και εν συνεχεία σπούδασε στη Σχολή Αξιωματικών Αστυνομίας Πόλεων στην Αθήνα. Υπηρέτησε εκτός από την Αθήνα, στην Κέρκυρα και στην Πάτρα. Κατά τη Μικρασιατική Εκστρατεία συνελήφθη αιχμάλωτος. Την περίοδο της γερμανικής Κατοχής, κατάφερε να διαφύγει στη Μέση Ανατολή και υπηρέτησε ως υποδιευθυντής της Ελληνικής Αστυνομίας στο Κάιρο.
Το 1946 προήχθη σε διευθυντή της Αστυνομίας και το 1957 ανέλαβε διευθυντής της Α΄ Αστυνομικής Διεύθυνσης Αθηνών. Κατά την περίοδο εκείνη ήταν ο πρώτος που μερίμνησε για την εφαρμογή του Νόμου 4000 και επέβλεψε ο ίδιος το κούρεμα με την ψιλή των δύο πρώτων νεαρών που συνελήφθησαν για τεντιμποϊσμό, στο Αστυνομικό Τμήμα της Κυψέλης. Το 1961 ανέλαβε αρχηγός του Σώματος και το 1964 αποστρατεύτηκε λόγω συμπλήρωσης του ορίου ηλικίας.
Θάνατος
Ο Θεόδωρος Ρακιντζής πέθανε από αιφνίδια καρδιακή προσβολή, ενώ παραθέριζε στη Σέριφο και κηδεύτηκε στην Αθήνα, στο Πρώτο Νεκροταφείο, στις 28 Σεπτεμβρίου 1969. Ήταν παντρεμένος με τη Σμαράγδα Κακουράκη και είχαν ένα γιο και μία κόρη.
Αρχοντέλης Σωτήρχος
Βιογραφικά στοιχεία
Επιπλέον, ο Σωτήρχος υπήρξε για πολλά χρόνια προπονητής στην Εθνική Ενόπλων Δυνάμεων των Γυναικών (1998-2010), με την οποία κατέκτησε το χάλκινο μετάλλιο στο Παγκόσμιο πρωτάθλημα Ενόπλων το 2009 (Ρίο Ντε Τζανέιρο) και το ασημένιο στην Στρατιωτική Ολυμπιάδα το 2003 (Κατάνια).
Εξωτερικοί σύνδεσμοι
Κατηγορία:Προπονητές πετοσφαίρισης ΑΕΚ σωτηρχος Κατηγορία:Προπονητές πετοσφαίρισης Ολυμπιακού Πειραιώς
Κολουμβάριο
thumbnail|right|255px|Το αρχιτεκτονικώς περίφημο κολουμβάριο του [[Σαν Φρανσίσκο]]
Κολουμβάριο (columbarium) ονομάζεται ένας χώρος για τη, συνήθως δημόσια, αποθήκευση τεφροδόχων, δηλαδή αγγείων που περιέχουν την τέφρα (στάχτη) αποτεφρωμένων νεκρών. Η λέξη προέρχεται από τη λατινική λέξη columba, που σημαίνει περιστέρι, και αρχικώς σήμαινε τον περιστεριώνα, το μικρό κτίσμα όπου φωλιάζουν εξημερωμένα περιστέρια. Με τη σημερινή σημασία, η λέξη κολουμβάριο είναι συνώνυμη της λέξεως τεφροφυλάκιο, που όμως δεν χρησιμοποιείται.
Ιστορικά στοιχεία
Στην αρχαιότητα, επειδή οι πολυάριθμες κόγχες των οστεοφυλακίων και τεφροφυλακίων στα νεκροταφεία των Ρωμαίων και των Ετρούσκων, κόγχες στις οποίες τοποθετούνταν τα αγγεία με την τέφρα, θύμιζαν πάρα πολύ περιστεριώνα, το columbarium πήρε και αυτή τη σημασία. Τα χαρακτηριστικότερα δείγματα τέτοιων αρχαίων κολουμβαρίων σώζονται ακόμα γύρω από τα τείχη της Ρώμης. Το Κολουμβάριο του Πομπονίου `Υλα είναι ένα εξαιρετικό παράδειγμα, πλούσιο σε τοιχογραφίες, διακοσμήσεις και πολύτιμα ψηφιδωτά. Τα ρωμαϊκά κολουμβάρια ήταν μεγάλα, ορθογώνια συνήθως δωμάτια, που κατασκευάζονταν υπόγεια ή ημιυπόγεια. Φωτίζονταν ελάχιστα, από παράθυρα που βρίσκονταν στη σκεπή. Η κάθε κόγχη περιελάμβανε συνήθως 1 έως 4 τεφροδόχα αγγεία. Επιγραφές πάνω σε λίθινες ή μεταλλικές πλάκες ανέφεραν τα ονόματα εκείνων η τέφρα των οποίων βρισκόταν μέσα στα αγγεία, τα οποία μπορούσαν να είναι κατασκευασμένα από πηλό, μέταλλο, μάρμαρο ή και γυαλί. Τα κολουμβάρια-τεφροφυλάκια των Ρωμαίων δημιουργήθηκαν εξαιτίας της υπάρξεως μεγάλων οικογενειών, οι πολυάριθμοι δούλοι και απελεύθεροι των οποίων δεν χωρούσαν να ταφούν κοντά στους κυρίους τους.
Τα κολουμβάρια σήμερα
Τα σημερινά κολουμβάρια μπορεί να είναι είτε κτίσματα που ορθώνονται αυτόνομα, είτε τμήμα ενός μαυσωλείου ή άλλου κτηρίου. Ορισμένοι κατασκευαστές παράγουν προκατασκευασμένα κολουμβάρια που κτίζονται ολόκληρα αλλού και μεταφέρονται στα νεκροταφεία όπου εγκαθίστανται με μεγάλο φορτηγό. Πολλά σύγχρονα κρεματόρια διαθέτουν δικά τους κολουμβάρια. Εξαιρετικά παραδείγματα τέτοιων κολουμβαρίων είναι αυτό του Κοιμητηρίου Περ Λασαίζ στο Παρίσι και του Κρεματορίου Golders Green στο Λονδίνο.
Τα κολουμβάρια συχνά είναι παρόμοια στη μορφή με παραδοσιακούς βουδιστικούς ναούς, οι οποίοι από την αρχαιότητα φιλοξενούσαν αποτεφρωμένες σορούς. Στον βουδισμό η τέφρα των νεκρών μπορεί να αποτεθεί σε μία naguta (κινεζ. «παγόδα που δέχεται οστά») ή σε ένα nokotsudo (ιαπων. «αίθουσα που δέχεται οστά»), που μπορεί να είναι προσαρτημένο σε ένα βουδιστικό ναο ή κοιμητήριο, ή να αποτελεί τμήμα αυτού. Η πρακτική αυτή επιτρέπει στην οικογένεια του νεκρού να επισκεφθεί τον ναό για την τέλεση παραδοσιακών μνημοσύνων και τελετών των προγόνων.
Σημειώσεις
Κολουμβ Κατηγορία:Ταφικά μνημεία και κατασκευές
Ζελατίνη
thumb|250px|Φύλλα ζελατίνης Η ζελατίνη είναι ημιδιαφανές, άχρωμο, χωρίς γεύση συστατικό τροφίμων, που προέρχεται από ζωικό κολλαγόνο. Είναι εύθρυπτο όταν είναι στεγνό και εύκαμπτο όταν είναι υγρό. Μπορεί επίσης να αναφέρεται ως υδρολυμένο κολλαγόνο, προϊόν υδρόλυσης κολλαγόνου, προϊόν υδρόλυσης ζελατίνης, υδρολυμένη ζελατίνη και πεπτίδια κολλαγόνου που έχουν υποβληθεί σε υδρόλυση. Χρησιμοποιείται συνήθως ως παράγοντας πηκτωματοποίησης σε τρόφιμα, καθώς και σε φάρμακα, κάψουλες φαρμάκων και βιταμινών, φωτογραφικές μεμβράνες, χαρτιά και καλλυντικά.
Οι ουσίες που περιέχουν ζελατίνη ή λειτουργούν με παρόμοιο τρόπο καλούνται ζελατινώδεις ουσίες. Η ζελατίνη είναι μια μη αναστρέψιμη υδρολυμένη μορφή κολλαγόνου, όπου η υδρόλυση κομματιάζει τα ινίδια πρωτεΐνης σε μικρότερα πεπτίδια. Ανάλογα με τις φυσικές και χημικές μεθόδους μετουσίωσης, το μοριακό βάρος των πεπτιδίων εμπίπτει σε ένα ευρύ φάσμα. Η ζελατίνη βρίσκεται σε ζελέ (επιδόρπια ζελατίνης), ζελεδάκια και μάρσμελοου, και επίσης σε παγωτά, σάλτσες και γιαούρτια. Η ζελατίνη για το μαγείρεμα είναι διαθέσιμη ως σκόνη, κόκκοι και φύλλα. Οι στιγμιαίοι τύποι μπορούν να προστεθούν στο φαγητό όπως είναι, ενώ άλλοι πρέπει να εμβαπτιστούν σε νερό για να χρησιμοποιηθούν.
Το όνομά της προέρχεται από τη λατινική λέξη gelatus, η οποία σημαίνει σκληρός ή παγωμένος.
Ιδιότητες
Η ζελατίνη είναι μείγμα πεπτιδίων και πρωτεϊνών που παράγονται από τη μερική υδρόλυση κολλαγόνου που εξάγεται από το δέρμα, τα οστά και τους συνδετικούς ιστούς ζώων όπως τα κατοικίδια βοοειδή, το κοτόπουλο, οι χοίροι και τα ψάρια. Κατά τη διάρκεια της υδρόλυσης, οι φυσικοί μοριακοί δεσμοί μεταξύ μεμονωμένων ινιδίων κολλαγόνου διασπώνται σε μορφή που αναδιατάσσεται πιο εύκολα. Η χημική του σύνθεση είναι, από πολλές απόψεις, σχεδόν ίδια με εκείνη του μητρικού κολλαγόνου. Οι φωτογραφικές και φαρμακευτικές ποιότητες ζελατίνης γενικά προέρχονται από οστά βοοειδών και δέρμα χοίρου. Η ζελατίνη έχει προλίνη, υδροξυπρολίνη και γλυκίνη στην πολυπεπτιδική αλυσίδα της.
Οι μηχανικές ιδιότητες των πηκτωμάτων ζελατίνης είναι πολύ ευαίσθητες στις μεταβολές της θερμοκρασίας, στο προηγούμενο θερμικό ιστορικό των γελών και στο χρονικό διάστημα από την παρασκευή. Αυτές οι γέλες υπάρχουν μόνο σε μια μικρή περιοχή θερμοκρασιών, όπου το ανώτερο όριο είναι το σημείο τήξης της γέλης, το οποίο εξαρτάται από την ποιότητα και τη συγκέντρωση της ζελατίνης, αλλά τυπικά είναι μικρότερο από 35° C, και το κατώτερο όριο το σημείο πήξης όπου κρυσταλλοποιείται ο πάγος. Το ανώτερο σημείο τήξης είναι κάτω από τη θερμοκρασία του ανθρώπινου σώματος, ένας παράγοντας που είναι σημαντικός για την αίσθηση που αφήνουν στο στόμα τα τρόφιμα που παράγονται με ζελατίνη. Το ιξώδες του μίγματος ζελατίνης-νερού είναι μεγαλύτερο όταν η συγκέντρωση της ζελατίνης είναι υψηλή και το μείγμα διατηρείται ψυχρό στους περίπου 4° C. Η αντοχή της γέλης προσδιορίζεται ποσοτικά χρησιμοποιώντας τη δοκιμή Bloom. Η αντοχή της ζελατίνης (αλλά όχι το ιξώδες) μειώνεται αν υποβληθεί σε θερμοκρασίες άνω των 100° C ή αν διατηρείται σε θερμοκρασίες κοντά στους 100° C για παρατεταμένο χρονικό διάστημα.
Παραγωγή
Η παγκόσμια παραγωγή ζελατίνης είναι περίπου 375.000-400.000 τόνοι ετησίως. Σε εμπορική κλίμακα, η ζελατίνη παράγεται από υποπροϊόντα της βιομηχανίας κρέατος και δέρματος. Η πλειονότητα της ζελατίνης προέρχεται από δέρματα χοίρων, οστά χοίρων και βοοειδών ή τομάρια βοοειδών. Η ζελατίνη που παράγεται από υποπροϊόντα ψαριών αποφεύγει ορισμένες από τις θρησκευτικές αντιρρήσεις στην κατανάλωση ζελατίνης.
Οι πρώτες ύλες παρασκευάζονται με διαφορετικές διαδικασίες σκλήρυνσης, όξυνσης και αλκαλοποίησης ώστε να εξαχθεί το αποξηραμένο προϊόν υδρόλυσης κολλαγόνου. Αυτές οι διεργασίες μπορεί να διαρκέσουν αρκετές εβδομάδες και οι διαφορές σε τέτοιες διεργασίες έχουν μεγάλες επιπτώσεις στις ιδιότητες των τελικών προϊόντων ζελατίνης. Η ζελατίνη μπορεί επίσης να παρασκευαστεί στο σπίτι. Το βράσιμο ορισμένων χόνδρινων τεμαχίων κρέατος ή οστών οδηγεί σε διάλυση της ζελατίνης στο νερό. Ανάλογα με τη συγκέντρωση, το προκύπτον υγρό όταν ψυχθεί θα σχηματίσει φυσικό ζελέ. Έτσι φτιάχνεται η πηχτή.
Ενώ υπάρχουν πολλές μέθοδοι όπου το κολλαγόνο μπορεί να μετατραπεί σε ζελατίνη, όλες έχουν πολλούς κοινούς παράγοντες. Οι διαμοριακοί και ενδομοριακοί δεσμοί που σταθεροποιούν το αδιάλυτο κολλαγόνο πρέπει να σπάσουν και επίσης πρέπει να σπάσουν οι δεσμοί υδρογόνου που σταθεροποιούν την έλικα κολλαγόνου. Οι διαδικασίες παρασκευής της ζελατίνης αποτελούνται από πολλά κύρια στάδια:
Μαγειρική
thumb|250px|Αυγό σε πηχτή. Η πρώτη χρήση της ζελατίνης στα τρόφιμα τεκμηριώνεται τον 15ο αιώνα στη Μεσαιωνική Βρετανία, όπου οι οπλές βοοειδών βράζονταν για παρατεταμένες χρονικές περιόδους για να παράγουν μια γέλη. Αυτή η διαδικασία ήταν επίπονη και χρονοβόρα και γινόταν κυρίως στα πλουσιότερα νοικοκυριά. Το πρώτο καταγεγραμμένο αγγλικό δίπλωμα ευρεσιτεχνίας για την παραγωγή ζελατίνης χορηγήθηκε το 1754. Μέχρι τα τέλη του 17ου αιώνα, ο Γάλλος εφευρέτης Ντενί Παπέν (Denis Papin) ανακάλυψε μια άλλη μέθοδο εκχύλισης ζελατίνης μέσω βρασμού οστών. Το 1812, ο χημικός Ζαν-Πιερ-Ζοσέφ ν'Αρς πειραματίστηκε περαιτέρω με τη χρήση υδροχλωρικού οξέος για να εξαγάγει ζελατίνη από οστά και αργότερα με εκχύλιση με ατμό, η οποία ήταν πολύ πιο αποτελεσματική. Η γαλλική κυβέρνηση θεωρούσε τη ζελατίνη πιθανή πηγή φθηνής, προσβάσιμης πρωτεΐνης για τους φτωχούς, ιδιαίτερα στο Παρίσι. Διάφορα τρόφιμα και συνταγές από τη Γαλλία και τις Ηνωμένες Πολιτείες κατά τη διάρκεια του 19ου αιώνα φαίνεται να καθιέρωσαν την ευελιξία της ζελατίνης, συμπεριλαμβανομένης της προέλευσης της δημοτικότητάς της στις ΗΠΑ ως Jell-O. Από τα μέσα του 1800, οι Τσαρλς και Ρόουζ Νοξ, από τη Νέα Υόρκη, διέθεσαν στην αγορά σκόνη ζελατίνης.
Πιθανώς καλύτερα γνωστό ως παράγοντας πηκτωματοποίησης στο μαγείρεμα, χρησιμοποιούνται διάφοροι τύποι και ποιότητες ζελατίνης σε μια ευρεία γκάμα τροφίμων και μη εδώδιμων προϊόντων. Τα συνηθισμένα παραδείγματα τροφίμων που περιέχουν ζελατίνη είναι επιδόρπια ζελατίνης, τα τράιφλ, τα ζελεδάκια και τα μάρσμελοου. Η ζελατίνη μπορεί να χρησιμοποιηθεί ως σταθεροποιητής, πυκνωτικό ή υφοποιητής σε τρόφιμα όπως το γιαούρτι, το τυρί κρέμα και η μαργαρίνη. Χρησιμοποιείται επίσης σε τρόφιμα με μειωμένη περιεκτικότητα σε λιπαρά για την προσομοίωση της αίσθησης του λίπους στο στόμα και τη δημιουργία όγκου. Χρησιμοποιείται επίσης στην παραγωγή πολλών τύπων ζυμαρικών στην κινεζική κουζίνα, όπως το σιαλογκμπάο και το σέγκτζιαν μάντου. Η γέμιση και των δύο παρασκευάζεται συνδυάζοντας χοιρινό κρέας με κύβους ζελατίνης και στη διαδικασία μαγειρέματος η ζελατίνη λιώνει, δημιουργώντας ένα εσωτερικό σούπας με χαρακτηριστική ζελατινώδη υφή.
Άλλες χρήσεις
Στη κοσμητική, το υδρολυμένο κολλαγόνο μπορεί να χρησιμοποιηθεί σε κρέμες, που λειτουργούν ως βελτιωτικό υφής προϊόντος και ενυδατική κρέμα. Τα εμφυτεύματα κολλαγόνου χρησιμοποιούνται μεταξύ άλλων για την αντιμετώπιση της εμφάνισης ρυτίδων, ελλείψεων περιγράμματος και ουλών ακμής. Η Αμερικανική Υπηρεσία Τροφίμων και Φαρμάκων (FDA) ενέκρινε τη χρήση της και αναγνωρίζει τα αγελαδινά και τα ανθρώπινα κύτταρα ως πηγές αυτών των υλικών πληρώσεως. Σύμφωνα με τον FDA, οι επιδιωκόμενες επιδράσεις μπορεί να διαρκέσουν 3-4 μήνες, διάστημα σχετικά βραχύβιο σε σύγκριση με άλλα υλικά που χρησιμοποιούνται για τον ίδιο σκοπό.
Χρησιμοποιείται επίσης στις κάψουλες των χαπιών.
Ασφάλεια και επιδράσεις στην υγεία
Το υδρολυμένο κολλαγόνο, όπως η ζελατίνη, παράγεται από ζωικά υποπροϊόντα από τη βιομηχανία κρέατος, συμπεριλαμβανομένου του δέρματος, των οστών και του συνδετικού ιστού.